APROBACIÓN DO ACORDO REGULADOR DO PREZO PÚBLICO DO PROGRAMA DEPODESAFÍO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/03/2019)

A Xunta de Goberno da Deputación de Pontevedra, na sesión do 7 de marzo de 2019, previo ditame favorable da Comisión Informativa de Economía, Facenda e Réxime Interno, en virtude das facultades que lle confiren os artigos 41 a 47 e 148 e concordantes do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, da autorización prevista nos artigos 4 e 8 da Ordenanza xeral reguladora dos prezos públicos e do acordo de delegación do Pleno na Xunta de Goberno para fixar e modificar os prezos públicos, adoptou o seguinte acordo: Primeiro.— Acordar o establecemento dun prezo público correspondente coa inscrición nas probas do programa deportivo DepoDesafío. Segundo.— Autorizar a aplicación dun cadro de tarifas deficitario, por concorrencia de razóns de interese público, xustificado no fomento da igualdade e accesibilidade á práctica deportiva. Terceiro.— Aprobar o Acordo regulador do prezo público do Programa DepoDesafío que queda redactado como segue: Da cordo co disposto no artigo 127 en relación co artigo 41, ambos do Real Decreto lexislativo 2/2004 do 5 de marzo polo que se aproba o Texto Refundido da Lei de Facendas Locais, a Deputación establece o prezo público para inscrición nas probas correspondentes co programa DepoDesafío. Os servizos que se prestan no programa DepoDesafío son os de participación en probas deportivas de diferente modalidades, sendo estas unha carreira, unha btt, unha travesía, un trail e un triatlón. Existen dunhas formas de participación: 1) No circuíto do DepoDesafío no que te inscribes directamente nas 5 probas.2) Proba única, na que só te inscribes na proba que elixas. O prazos de inscrición e demais circunstancias referentes ao desenvolvemento do DepoDesafío regularanse nas correspondentes bases. Estarán obrigados ao pago do prezo público todos aqueles participantes que se inscriban nas probas do programa DepoDesafío. As cotas do prezo público do programa DepoDesafío, quedan fixadas como segue: 1º período de inscrición circuíto DepoDesafio (5 probas) 20,00 € 2º período de inscrición circuíto DepoDesafio (5 probas) 30,00 € 1º período de inscrición para unha proba 5,00 € 2º período de inscrición para unha proba 10,00 € A obriga de pagamento do prezo nace ao formalizarse a inscrición correspondente. O prezo público esixirase en réxime de autoliquidación, que xenerarase automaticamente unha vez se valide a solicitude. O presente Acordo regulador será de aplicación a partir do día seguinte ao da súa publicación no Boletín Oficial da Provincia, permanecendo en vigor ata a súa modificación ou derrogación.” Cuarta.— Dispoñer a publicación do Acordo Regulador no Boletín Oficial da Provincia de Pontevedra que entrará en vigor e aplicarase a partir do día seguinte ao da data da súa publicación. O que se fai público para xeral coñecemento e efectos. Pontevedra, 8 de marzo de 2019.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.